Reprezentanţii Companiei de Autostrăzi dau dovadă de un optimism incurabil când vine vorba de găsirea de soluţii la problema traficului din România. Mai luaţi şi trenul, le recomandă glumeţ Alin Şerbănescu, purtătorul de cuvânt al instituţiei, celor care se plâng de aglomeraţia de pe drumuri, mai ales din perioada sărbătorilor.

Opinia aparține purtătorului de cuvânt al CNAIR, Alin Șerbănescu, și a fost exprimată într-o discuție cu jurnaliștii Digi FM pe tema aglomerației de pe drumurile naționale.

Participantul la trafic este una dintre cauze. „Cu cât sunt mai multe mașini cu atât este mai mare aglomerația”, a spus Șerbănescu. ”Știți că America a fost construită prima dată cu calea ferată, după aceea cu autoturismul”, a spus purtătorul de cuvânt al Copmpania Naționale de Administrare a Infrastructurii Rutiere jurnaliștilor interesați dacă trenul ar fi o alternativă, în concepția purtătorului de cuvânt.